CELEX: C2004/262/90
Language: da
Date: 2004-10-23 00:00:00
Title: Sag T-319/04: Sag anlagt den 27. juli 2004 af Port Support Customs Rotterdam BV mod Kommissionen for De Europæiske Fællesskaber

23.10.2004   
            
            
               DA
            
            
               Den Europæiske Unions Tidende
            
            
               C 262/48
            
         Sag anlagt den 27. juli 2004 af Port Support Customs Rotterdam BV mod Kommissionen for De Europæiske Fællesskaber
   (Sag T-319/04)
   (2004/C 262/90)
   Processprog: nederlandsk
   Ved De Europæiske Fællesskabers Ret i Første Instans er der den 27. juli 2004 anlagt sag mod Kommissionen for De Europæiske Fællesskaber af Port Support Customs Rotterdam BV, Rotterdam (Nederlandene), ved A.T.M. Jansen, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Kommissionens afgørelse af 18. maj 2004 annulleres.
            
         
               —
            
            
               Kommissionen pålægges derefter at tilvejebringe oplysningerne til sagsøgeren og fremsende en kopi af de ønskede dokumenter.
            
         Søgsmålsgrunde og væsentligste argumenter:
   Sagsøgeren har fremsat en begæring om aktindsigt i en tjenesterapport fra OLAF vedrørende fodbeklædning og tekstilvarer fra Cambodja. Sagsøgeren har kun fået delvis aktindsigt i denne rapport og har derfor ligeledes anmodet om aktindsigt i den del af rapporten, der ikke er blevet offentliggjort. Sagsøgeren har fået afslag på denne aktindsigt.
   Til støtte for sit søgsmål har sagsøgeren påberåbt sig tilsidesættelse af Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (1). Ifølge sagsøgeren har Kommissionen ikke besvaret sagsøgerens bekræftende begæring.
   
      (1)  EFT L 145, s. 43.